MGYOSZ-EESC eszmecsere

      2004. augusztus 23.-25. között Budapesten tartózkodott Roger Briesch úr, a brüsszeli székhelyű EESC (Európai Gazdasági és Szociális Bizottság, korábbi nevén ECOSOC) elnöke. Briesch úr eredetileg a magyar Gazdasági Szociális Tanács, 2004. augusztus 24-i alakuló ülésére érkezett. 

	             AZ EESC elnöke látogatása első napján találkozott Kiss Péter kancelláriaminiszterrel. Huszonnegyedikén délelőtt Roger Briesch-t  fogadta Széles Gábor MGYOSZ elnök. A találkozón részt vett dr. Vadász Péter alelnök, Wimmer István főtitkár. 

       A megbeszélésre eljött  Fritz Rath az EESC intézményközi kapcsolatokért felelős igazgatója, és Tóth János, az EESC harmadik oldalának magyar delegáltja. Elmondták véleményüket magyar Gazdasági Szociális Tanács szerepéről, feladatairól, Az EESC elnöke tájékoztatta vendéglátóit az MGYOSZ alelnök tanácsosi tevékenységéről, majd Széles Gábor kifejtette, hogy a kibővített EURÓPAI Uniónak konkrét, hosszú távú gazdasági stratégiára van szükség, melynek kialakításában az MGYOSZ is szerepet vállalna. Végezetül Roger Briesch tájékozódott arról, hogy milyen helyet foglal el az MGYOSZ a magyar szociális párbeszédben.

